വാഗണ് ട്രാജഡിക്ക് വഴിയൊരുക്കുമോ റെയില്വേ! യാത്രക്കാരെ ശ്വാസംമുട്ടിച്ച് റെയില്വേ പരിഷ്കാരങ്ങള് കൊല്ലം: ബോഗികളുടെ എണ്ണം വെട്ടിക്കുറച്ച് യാത്രാദുരിതം ഇരട്ടിയാക്കി... സ്പെഷ്യലെന്നും റിസര്വ്ഡ് എന്നും പറഞ്ഞ് ടിക്കറ്റ് നിരക്ക് തോന്നുംപടിയാക്കി... സീസണ് ടിക്കറ്റുകള് അനുവദിച്ചിട്ടുള്ള ട്രെയിനുകള് നാമമാത്രമാക്കി... കൊവിഡിനു ശേഷം ട്രാക്കുകള് വീണ്ടും സജീവമായിത്തുടങ്ങിയതിന്റെ ആശ്വാസത്തില് റെയില്വേ സ്റ്റേഷനുകളിലെത്തുന്നവരെ എങ്ങനെയൊക്കെ വലയ്ക്കാം എന്നതില് ഗവേഷണം നടത്തുകയാണ് റെയില്വേ അധികൃതര്! കൊല്ലം പുനലൂര്, പുനലൂര് ഗുരുവായൂര്, കൊല്ലം തിരുവനന്തപുരം പാസഞ്ചര് ട്രെയിനുകളിലും മെമുവിലും സീസണ് ടിക്കറ്റ് അനുവദിച്ചിട്ടുണ്ട്. കോട്ടയം വഴിയും ആലപ്പുഴ വഴിയും എറണാകുളത്തേക്കും തിരുവനന്തപുരത്തേക്കുമുണ്ടായിരുന്ന മെമു ട്രെയിനുകളില് രണ്ടെണ്ണമേ ഓടിത്തിടങ്ങിയിട്ടുള്ള. പതിവ് യാത്രക്കാര് കൂടുതല് ആശ്രയിച്ചിരുന്ന ശബരി, പരശുറാം, ഐലന്ഡ്, ഏറനാട്, മലബാര്, ചെന്നൈ മെയില്, മാവേലി, പാലരുവി, ചെന്നൈ കൊല്ലം തുടങ്ങിയ ട്രെയിനുകളില് സീസണ് ടിക്കറ്റ് അനുവദിക്കുന്നില്ലെന്നു മാത്രമല്ല, സ്പെഷ്യല് ട്രെയിനുകളാക്കുകയും ചെയ്തു. ജയന്തിജനതയും ഓടിത്തുടങ്ങിയിട്ടില്ല. പിഴ അഡ്വാന്സ് വേണാട്, വഞ്ചിനാട്, ഇന്റര്സിറ്റി ട്രെയിനുകളില് ജനറല് കമ്ബാര്ട്ട്മെന്റുകളുടെ എണ്ണം അഞ്ചിലൊതുങ്ങി. 13, 14 ബോഗികള് വരെ ജനറലായിരുന്ന കാലത്തും ഈ ട്രെയിനുകളല് കാലുകുത്താന് ഇടമില്ലായിരുന്നു. വിദ്യാഭ്യാസ സ്ഥാപനങ്ങള് കൂടി തുറന്നതോടെ യാത്രക്കാരെ കൊണ്ട് ട്രെയിനുകള് നിറഞ്ഞു. അതേ സമയം, റിസര്വ്ഡ് കോച്ചുകള് കാലിയായി കിടക്കുകയും ചെയ്യുന്നു. ട്രെയിനുകളുടെയെല്ലാം നമ്ബരിന്റെ ആദ്യ അക്കം മാറ്റി സ്പെഷ്യല് എന്ന പേരില് സര്വീസ് തുടങ്ങിയതോടെ യാത്രാനിരക്ക് മൂന്നിരട്ടിയായി. റിസര്വ്ഡ് ട്രെയിനുകളില് ടിക്കറ്റ് ലഭിച്ചില്ലെങ്കില് യഥാര്ത്ഥ നിരക്കിനൊപ്പം 250 രൂപകൂടി നല്കിയാല് ടിക്കറ്റ് എഴുതി നല്കും. ടിക്കറ്റ് ഇല്ലാതെ യാത്ര ചെയ്യുന്നതിന്റെ പിഴ അഡ്വാന്സായി വാങ്ങുന്നു എന്നര്ത്ഥം! സീസണ് വിഷയം തിരുവനന്തപുരം എറണാകുളം റൂട്ടില് വേണാട്, വഞ്ചിനാട്, ഇന്റര്സിറ്റി ട്രെയിനുകളില് മാത്രം സീസണ് ടിക്കറ്റ് കോട്ടയം റൂട്ടില് വേണാടിനും വഞ്ചിനാടിനു മാത്രം സീസണ് പരശുറാം എക്സ് പ്രസില് സീസണ് ടിക്കറ്റില്ല, ട്രെയിന് സ്പെഷ്യല് ആക്കി കൊല്ലം ആലപ്പുഴ റൂട്ടില് സീസണ് ടിക്കറ്റുള്ള ഒരു ട്രെയിന് പോലും രാവിലെ എറണാകുളത്തേക്കില്ല റിസര്വേഷന് കോച്ചുകളില് മതിയായ സീറ്റ് അകലം പാലിക്കാന് സോഫ്റ്റ് വെയറില് മാറ്റം വരുത്താതിരുന്നതിനാല് ഒരു ഭാഗത്ത് യാത്രക്കാര് തിങ്ങി ഇരിക്കുകയും മറുഭാഗം ഒഴിഞ്ഞുകിടക്കുകയും ചെയ്യുന്ന അവസ്ഥയാണ് ജെ. ലിയോണ്സ്, ഫ്രണ്ട്സ് ഓണ് റെയില്സ് വഞ്ചിനാട്, ഇന്റര്സിറ്റി, പുനലൂര് തിരുവനന്തപുരം സ്പെഷ്യലിലെയും പതിവ് യാത്രക്കാരനാണ് ഞാന്. തിങ്ങി നിറഞ്ഞാണ് യാത്ര. പുനലൂര് കന്യാകുമാരി ട്രെയിന് തിരുവനന്തപുരം പുനലൂര് സ്പെഷ്യലായി ഓടിക്കുന്നു. ടിക്കറ്റ് നിരക്കും കൂടി ബി. പ്രതീഷ്,വര്ക്കല.